ອິສຣາແອລ ກ່າວຫາອີຣ່ານວ່າ ຢູ່ເບື້ອງຫລັງ ການວາງລະເບີດ ທີ່ບາງກອກ
ອິສຣາແອລ ເຊື່ອມໂຍງການວາງລະເບີດທີ່ບາງກອກ ໃສ່ກັບການວາງລະເບີດ ທີ່ອິນເດຍ ແລະທີ່ Georgia
ອີຣ່ານປະຕິເສດຕໍ່ຂໍ້ກ່າວຫາຂອງອິສຣາແອລ ທີ່ວ່າອີຣ່ານຢູ່ເບື້ອງຫລັງເຫດລະເບີດ ໃນ ວັນອັງຄານວານນີ້ຢູ່ທີ່ບາງກອກ ນະຄອນຫລວງຂອງໄທ ແລະການວາງລະເບີດໂຈມຕີ ລົດ ຕໍ່ເປົ້າໝາຍທາງການທູດແຫ່ງຕ່າງໆຂອງອິສຣາແອລໃນອິນເດຍແລະໃນ Geor gia ນັ້ນ ທ່ານ Itzhak Shoham ເອກອັກຄະລັດຖະທູດອິສຣາແອລ ປະຈໍາໄທກ່າວວ່າ ວັດຖຸລະ ເບີດທີ່ໃຊ້ໃນການໂຈມຕີຢູ່ບາງກອກນັ້ນ ແມ່ນຄືກັນກັບວັດຖຸລະເບີດທີ່ໃຊ້ໃນການໂຈມ ຕີຢູ່ກຸງນີວເດລີແລະໃນນະຄອນ ຫລວງ Tbilisi ຂອງ Georgia ໃນວັນຈັນມື້ກ່ອນນີ້ ແຕ່ໂຄສົກປະຈໍາກະຊວງການຕ່າງປະເທດອີຣ່ານທີ່ກຸງເຕຫະຣ່ານ ກ່າວຫາອິສຣາແອລ ວ່າ ພະຍາຍາມສ້າງຄວາມເສຍຫາຍຕໍ່ຄວາມສໍາພັນສັນມິດແລະປະຫວັດສາດ ລະ ຫວ່າງກຸງເຕຫະຣ່ານແລະບາງກອກນັ້ນ ປະຊາຊົນ 4 ຄົນໄດ້ຮັບບາດເຈັບໃນການໂຈມຕີທີ່ກຸງນີວເດລີ ໃນຂະນະທີ່ການວາງລະ ເບີດໃສ່ລົດທີ່ກຸງ Tbilisi ສາມາດປົດກະນວນໄວ້ໄດ້ກ່ອນ ຊາຍຊາວອີຣ່ານ 2 ຄົນໄດ້ຖືກຈັບກຸມທີ່ພົວພັນກັບເຫດລະເບີດແຕກທີ່ບາງກອກ ຊຶ່ງໄດ້ ເຮັດຜູ້ຕ້ອງສົງໄສວ່າເປັນຜູ້ວາງລະເບີດແລະພົນລະເຮືອນອີກ 4 ຄົນໄດ້ຮັບບາດເຈັບ ແລະເວລານີ້ກໍາລັງປະເຊີນກັບຂໍ້ຫາທີ່ຮວມທັງການພະຍາຍາມສັງຫານພວກເຈົ້າໜ້າທີ່ ຕໍາຫລວດແລະປະຊາຊົນ ພ້ອມທັງວາງລະເບີດໃນທີ່ສາທາລະນະ ລະເບີດລູກທໍາອິດແຕກຂຶ້ນຢູ່ໃນເຮືອນຫລັງນຶ່ງທີ່ຊາຍອີຣ່ານຄົນນີ້ເຊົ່າຢູ່ໃນໃຈກາງຂອງ ນະຄອນຫລວງບາງກອກ ຕໍາຫລວດກ່າວວ່າໃນເວລາບໍ່ດົນຫລັງຈາກນັ້ນຊາຍຄົນນີ້ ແກວ່ງລະເບີດໃສ່ລົດຕັກຊີ ທີ່ບໍ່ຍອມຢຸດ ແລະໃນເວລາຕໍ່ມາ ຜູ້ກ່ຽວໄດ້ພະຍາຍາມ ແກວ່ງລະເບີດມືລູກນຶ່ງໃສ່ຖະໜົນສາຍນຶ່ງ ທີ່ມີການຈະລາຈອນໄປມາຢ່າງອັດແອທີ່ຢູ່ ໃກ້ໆກັບໂຮງຮຽນ ຊາຍຄົນນີ້ເສຍຂາທັງ 2 ເບື້ອງຈາກລະເບີດທີ່ແຕກຂຶ້ນລູກນຶ່ງ ຜູ້ຕ້ອງຫາຄົນທີສອງໄດ້ ຖືກຈັບກຸມໃນເວລາຕໍ່ມາທີ່ສະໜາມບິນລະຫວ່າງຊາດສຸວັນນະພູມທີ່ບາງກອກນັ້ນ ພວກກໍາລັງຮັກສາຄວາມປອດໄພໄທ ກໍາລັງຊອກຫາຜູ້ຕ້ອງສົງໄສອີຣ່ານຄົນທີ 3 ທີ່ ເຊື່ອກັນວ່າ ຜູ້ກ່ຽວໄດ້ຫລົບໜີໄປຍັງມາເລເຊຍແລ້ວ